האחיין שלי בנץ

האחיין שלי בנץ היא סדרת נוער, פנטזיה, קומית ורומנטית ישראלית המשודרת החל מ-28 בנובמבר 2021 ב"כאן חינוכית" וב"כאן 11".

ב-27 בינואר 2022 פרסם ערוץ "כאן חינוכית" כי הסדרה תחודש לשלוש עונות נוספות, מעבר לעונה הראשונה. העונה השנייה הועלתה בשנת 2023 והעונה השלישית בשנת 2025. לצד העונה הראשונה והשניה שודרה תוכנית ספין אוף בשם "האולפן שלי בנץ" שראיינה את שחקני הסדרה. לצד העונה השלישית שודר ההסכת "ההסכת שלי בנץ – בגרות או למות".

הסדרה עוקבת אחר יוני רובין, מורה להיסטוריה בבית ספר תיכון "בגיריונית" (שם שהוא איחוד של השמות בגין, בן-גוריון, ותחנת דלק אורנית), אשר חתם על עסקה עם השטן, בה הוסכם שהוא יעביר את בנו – בנץ, בגרויות ובתמורה הוא יהפוך אותו למנהל בית הספר, או שהנשמה שלו תעבור לגיהנום. הסדרה כוללת מחוות רבות לסרטי עבר והתייחסויות לסוגיות בתרבות הפופולרית.

סקירת הסדרה
 עונהפרקיםשודרה לראשונה בישראל הפרק הראשוןהפרק האחרון12128 בנובמבר 202129 בדצמבר 202122030 באפריל 202331 במאי 20233204 במאי 20259 ביוני 2025

 עלילה 
 עונה 1 
יוני רובין (דניאל קורן) הוא מורה להיסטוריה בתיכון בגיריונית שרוצה להיות מנהל בית הספר. כאשר שוטרת לשעבר בשם ורד (גיתית פישר) מתמנה לתפקיד במקומו, יוני המתוסכל מזמן לביתו לא במכוון את השטן, חזי גופרית "לוציפר" (מאור כהן), שמסכים להפוך אותו למנהל אהוד בתנאי אחד – יוני יעביר את בנו של השטן, בנציפר "בנץ" (אורי ורד), בגרויות. קו העלילה המרכזי לאורך הסדרה מתעסק בקשייו של בנץ להסתגל לעולם בני האדם, ובקושי של יוני להתמודד עם תעלוליו של בנץ, הניחן בכוחות על-טבעיים. במקביל, מתחבר בנץ עם חבורת תלמידים, ואף מפתח רגשות כלפי תלמידה בשם נטע אבקסיס (נועה כהן).

בסוף העונה הראשונה, חזי נשפט בבית משפט בגן עדן, מפני שבנץ יצר תפוח המכיל בתוכו את כל הידע האנושי, ותלמיד בשם ליטל אלוש (יהודה בוחבוט) אכל אותו – וקיבל את כל הידע האנושי. במקביל, פולי גופרית (גלעד כהנא), אחיו של חזי, מנסה לנצל את הסתבכותו של חזי כדי לקחת את מקומו ולהפוך לשטן. יוני ובנץ פועלים כדי לעצור אותו בזמן כדי להשלים את הבגרויות כמתוכנן. בסוף העונה הראשונה חוזר בנץ לחופשה בגיהנום, אולם במהלכה מופיע חזרה וטוען שהגיע מהעתיד.

 עונה 2 
סיפור המסע בזמן מתבהר באמצע העונה השנייה, בפרקים 10 ו-11 ("בחזרה לבגרויות") בהם העלילה מתרחשת בעתיד דיסטופי. זאת לאחר שבמחצית הראשונה של העונה השנייה ליטל משתלט על בית הספר והופך לעריץ. בנץ, יוני ונטע חוזרים בזמן לתחילת העונה הראשונה ויוצרים עתיד חלופי.

במהלך העונה השנייה, חזי מנסה לשכנע את בנץ להתרחק מנטע מפני שקיים חוק האוסר על שדים להתאהב בבני אדם ולקיים עימם מערכות יחסים. בסוף העונה השנייה, פולי וגרי גדרון (שרון טייכר), מנהל תיכון "נקניקי גולדה" המתחרה, מצליחים לכלוא את חזי בבית הכלא של הגיהנום, לאחר שפולי חושף בפני בנץ שחזי הוא שהמציא את החוק האוסר על שדים להתאהב בבני אדם. מתברר שמקורו של החוק היה בשיברון הלב שחווה חזי עם אימו האנושית של בנץ, דארמה ציפר (איגי וקסמן). לאחר התגלית הזו בנץ ונטע הופכים לזוג.

 עונה 3 
בעונה השלישית בנץ מנסה לפגוש את אימו האנושית, אך אינו יכול עקב נבואה לגבי איחוד עולמות תחת שלטון אימים. הנבואה אומרת שיום אחד הגיהנום, גן עדן וכדור הארץ יתאחדו לעולם אחד תחת הקונציונר, וכדי שזה יקרה הוא צריך להשיג את שלושת המפתחות. מפתח אחד שמקשר בין הגיהנום לכדור הארץ, מפתח שני שמקשר בין גן עדן לכדור הארץ, ומפתח שמקשר בין המחסן של היקום (העולם הרזרבי) לכדור הארץ. בנץ הוא המפתח בין הגיהנום לכדור הארץ, וכדי שהמפתח יפעל הוא צריך להיות ביום הולדת 18 שלו (שזה בעונה הזאת)בנוכחות אמו ושד. בינתיים, ורד כהן (גיתית פישר), מנהלת תיכון בגיריונית, מתמודדת לראשות העיר ומגייסת לעזרתה את צוות בית הספר, בניגוד לחוק. גרי, מנהל תיכון "נקניקי גולדה" המתחרה, מלשין עליה לעירייה, כדי שהיא תפוטר בשל ניגוד עניינים והוא יוכל להתמנות במקומה, והוא מתכנן להפוך את בגיריונית לתיכון הכי כושל בנס ציונה. המורים מתנגדים ומצליחים לגרום לראש העיר לפטר אותו.

בינתיים יולי דהן (אמה אלפי) גונבת את הקמע של ניצן גולן (נועה אסטנג'לוב) ומכריזה על גלואו אפ נגד רחובות כחלק מהקמפיין של ורד לראשות העיר. בינתיים, נטע מתחילה ללמוד באוניברסיטת תל אביב ומנסה לשמור על הקשר עם בנץ על אף העומס הרב. לאחר מכן, בנץ ונטע מחליטים לקחת הפסקה מהקשר הזוגי.

באותו הזמן, ליבי (עדי ביטי), מפלצת לבה ובת הזוג של בנץ לשעבר, חזרה לבקר את בנץ בכוונה להתנצל ולחזור לזוגיות עם בנץ, דבר שבנץ מסרב אליו בתוקף. נטע מחליטה לחזור ללמוד בתיכון בגיריונית, ולסיים את לימודיה בכיתה י"ב. כשהיא חוזרת היא מבינה שליבי נישקה את בנץ ונפרדת מבנץ. וכשכל זה קורה, משה קוליש (יניב לוי) הופך למורה לנהיגה בתיכון, ומתקיים כרגיל.

בינתיים, יוני מתאהב במורה החדשה גילי רותפוף (סוזנה פפיאן), ומחליט להתחתן איתה. לקראת אמצע העונה, השער לגיהנום נפתח ונס ציונה מתמלאת בשדים מהגיהנום. בעקבות משבר השדים, גן עדן מתכננים להשמיד את נס ציונה. במהלך החתונה יוני מגלה שגילי הייתה למעשה פולי ששינה צורה, וגילי בכלל לא קיימת, וכל החתונה נוצרה בשביל התוכנית של פולי לאחד את העולמות, להפוך לקונציונר וליצור יקום חדש. מתגלה לנו שהמפתח בין גן עדן לכדור הארץ הוא הקמע של ראובן לרר שהיה אצל ניצן. פולי מכין שייק שמכיל שערה של בנץ (המפתח שמקשר בין הגיהנום לבין כדור הארץ), את הקמע של ראובן לרר (המפתח שמקשר בין גן עדן לבין כדור הארץ) וגלגל רזרבי (המפתח שמקשר בין העולם הרזרבי לבין כדור הארץ) ושותה אותו ובכך הופך לקונציונר.

פולי מחליט להשתמש בכוח החדש שלו ולהשמיד את היקום על מנת לברוא יקום חדש, אך בנץ, נטע, סירי (גלית חוגי) והשטן מצליחים לעצור אותו ולמנוע את השמדת היקום. במהלך כל זה פולי משמיד בטעות את אגף החובות בספרייה של רחובות, מה שמבטל את החוב של משפחתה של יולי שבעקבות כך מבטלת את הגלואו אפ נגד רחובות. ורד מנצחת בבחירות בראשות העיר, נס ציונה לא מושמדת (לכולם נמחק הזיכרון חוץ מנטע שיש לה כמויות מופרזות של קפאין בדם), השער לגיהנום נסגר ולכן השדים חזרו לגיהנום ופולי התמחזר למרכז המחזור של היקום והפך לדיסק של שירי רגאיי. כאשר ורד ניצחה בבחירות, היא הכריזה שיוני רובין לא יהיה מנהל, אבל ליוני עדיין יש את ההסכם עם השטן. העונה נגמרת כשרואים את פולי (הממוחזר) במרכז המחזור של היקום, ומעליו נראית דמות לא ברורה לבושה בלבן.

 דמויות 
 תלמידי תיכון בגיריונית 
בנציפר "בנץ" גופרית / בנץ ייף / נהוראי ציפר (אורי ורד) – הבן של השטן, שד אדם, מתגורר עם יוני עד סוף הבגרויות. שמו המזויף הוא בנץ ייף. בעל כוחות על מהגיהנום ומתקשה בהבנת התנהגות אנושית. היה בן זוגה של ליבי, מפלצת לבה מהגיהנום. מאוהב בנטע והחל מסוף עונה 2 הם נהיים זוג לסירוגין. בנץ מגלה שהוא חצי בן אדם, חצי שד, בנה של דארמה ציפר. בסוף העונה השלישית מתגלה כי אימו היא הבת של אחות של סבתא רבתא של ניצן ולכן בנץ וניצן הם קרובי משפחה רחוקים, וכן מתגלה ששמו המקורי הוא נהוראי.
נטע אבקסיס (נועה כהן) – החברה הטובה ביותר של ניצן. פרפקציוניסטית ותלמידה מצטיינת. מאוהבת בבנץ, אולם בהמשך יוצאת עם ים עד לסוף העונה השנייה ובמהלכה הם נפרדו והיא התחילה לצאת עם בנץ והם יוצאים לסירוגין. מתחילת העונה השלישית היא עוברת ללמוד באוניברסיטה מטעם מסלול מחוננים, אולם במהלך העונה השלישית חוזרת ללמוד בבית ספר "בגיריונית" עם חבריה. בעונה השלישית היא גם מתמכרת לקפה, ולכן זוכרת במעורפל את ניסיון השמדת העולם של פולי.
 ניצן גולן (נועה אסטנג'לוב) – תלמידה בעלת תחומי עניין ייחודיים ואובססיבית לדבורים, חרקים ושחור. אלרגית לצבע ורוד. טבעונית וסביבתנית. החברה הטובה ביותר של נטע. אבא שלה הוא כוורן והיא לא מסכימה איתו לגבי המוסריות של ענף הדבוראות. עובדת בגלידה מוריס ולאחר מכן בשטרוואפליה. צאצאית של ראובן לרר ובעלת קמע מיוחד של משפחת לרר. קרובת משפחה רחוקה של דארמה ציפר ושל בנץ.
 אולף מכטינבורגר (ראם קופלוביץ') – תלמיד בלגי שטוען שהגיע לבית ספר במסגרת חילופי סטודנטים, ונשאר כי התלמיד הישראלי לא רצה לחזור. מסתיר סוד כלשהו לגבי הסיבה האמיתית שהגיע לארץ. עובד בגלידרייה מוריס ולאחר מכן בשטרוואפליה ונהיה אחראי משמרת.
 אלכס ירון (עידן מרין) – תלמיד בתיכון. האקר וגיימר. בן 20 אך נכשל כל שנה בבגרות בספורט כדי להישאר בבית עם ההורים. חברם של בנץ, אולף, ניצן ונטע. אלכס הוא הומוסקסואל אשר יוצא מהארון בעונה השנייה. עובד בגלידריה מוריס ולאחר מכן בשטרוואפליה. בעונה השלישית הוא עזב לבית ספר "גולדה" אך נאלץ לחזור לבגיריונית.
 ליטל אלוש (יהודה בוחבוט) – תלמיד מקובל אך לא אינטליגנטי. היוצר של החטיף ליטאקראנץ'. בעונה הראשונה אכל מתפוח הידע, אך הידע נמחק על ידי חזי. מקבל 100 בבגרות בהיסטוריה. בעונה 2 משתלט על תיכון בגיריונית אבל יוני ובנץ מצליחים ליצור עתיד חלופי והכל חוזר לקדמותו. בעונה 3 מתמודד וזוכה בתואר הזמר הבינוני בגמר "נס ציונה גוט טאלנט" בזכות תומי ושיא גל, לאחר שיולי ששרה במקומו כי היה צרוד.
 יולי דהן (אמה אלפי) – תלמידה עשירה וסנובית שאכפת לה מאוד מהמעמד שלה. מקבלת יחס מועדף מוורד מכיוון שהיא בתה של השרה לביטחון הפנים. אושיית רשת שמסתובבת עם פמליה של "סגניות". צאצאית של בתיה מקוב. בעונה השלישית מתחילה מיליצייה בשם "הווסטים הוורודים" למען הסדרת החוב שלה בספרייה העירונית של רחובות, תחת מסווה של "גלואו-אפ".
 לי-בת רוזן (אליס ז'אנו) – אחת מה"סגניות" בפמליה של יולי.
 אלה-בל ברטוק (טל פרלמן) – אחת מה"סגניות" בפמליה של יולי. בת דודה של נועה קירל.
ים (אברהם ארנסון) – בעונות 1–2 יוצא עם נטע, מה שמעורר את קנאתו של בנץ. בעונה שנייה עושה שנת שירות ב"נקניקי גולדה" אך בהמשך העונה הוא עובר לעשות שנת שירות בבגיריונית כדי שיוכל לבלות עוד זמן עם נטע. בעונה השלישית ממונה להיות מורה לתנ"ך בבגיריונית למשך "חודשיים" לפי הבטחתו של גרי, אך נאלץ להמשיך ללמד עוד ועוד כיוון שגרי לא הסכים לחתום על טופס השחרור שלו.
גאיה גון גנור (שירה יוסף; עונות 2–3) – האויבת המושבעת של יולי. היחסים ביניהן נהיו מורכבים יותר בהמשך. בעונה השלישית עוברת לגולדה ומתברר שהיא בכלל מרחובות.
שירה (ליה נגה; אורחת בעונה 1) – תלמידה במגמת תיאטרון. בעונה הראשונה מאוהבת בבנץ.

צוות תיכון בגיריונית
יונתן "יוני" רובין (דניאל קורן) – מורה להיסטוריה בתיכון בגיריונית שחולם להיות המנהל וחותם בשביל זה עסקה עם השטן. חסר ביטחון וכריזמה. בעונה 1–2 מאוהב בשיא-גל ובעונה 3 מתאהב בגילי (פולי) והם נהיים זוג וכמעט מתחתנים.
 ורד שיינדה פרסיליה כהן (גיתית פישר; עונות 1–2, אורחת בעונה 3) – המנהלת של "תיכון בגיריונית". עבדה בעבר בתפקידים בכירים במשטרה. מתחנפת ליולי ונותנת לה יחס מועדף בגלל אמא שלה. קשוחה, חמדנית וקרת לב. בעונה השלישית רצה לראשות העיר ובכך עוזבת את התפקיד.
 גרי גדרון (שרון טייכר) – מנהל בית ספר "נקניקי גולדה" ואויב של ורד עוד מימי עבודתם במשטרה. אויב מושבע של ורד. משתף פעולה עם פולי בעונה השנייה כדי לקבל את משרת מנהל בית הספר בגיריונית, ולאחר מכן פולי מהפנט אותו. בעונה השלישית מחליף את ורד כמנהל בית הספר, אבל מפוטר לאחר הכישלון במצעד העצמאות.
שיא-גל מדמון (אושרית סרוסי) – המורה לאנגלית ולשעבר סגנית המנהלת של ורד. יצאה עם ארמונד אבל הוא נפרד ממנה. אוהבת תוכניות ריאליטי ומעריצה את גיא זו-ארץ. יוני מאוהב בה ובעונה 3 מקנאה בזוגיות של גילי ויוני.
 תומי חזות (עומר עציון) – המורה לתנ"ך ולחינוך גופני. אדם מאוד ספורטיבי, אופטימי, תמים ואוהב אדם. לשעבר הייטקיסט מצליח שעשה אקזיט במיליונים.
 ניב בר-נור (איתי זבולון; עונה 2) – חוקר על-טבעי בדרגת תת-נשמן במחלקה לכוחות-על וחיות כיס במשטרת ישראל. החבר הטוב ביותר של יוני מהיסודי. מתחזה למורה לאזרחות. חושד שיש פעילות על-טבעית בבית הספר וחוקר תלמידים החשודים בעיניו.
 משה קוליש (יניב לוי; עונות 2–3) לשעבר חוקר על טבעי במחלקה לכוחות-על וחיות כיס במשטרת ישראל. במהלך העונה השנייה הוא וניב חקרו פעילות על-טבעית שיש בבית ספר בגיריונית. בעונה 3 מונה למורה לנהיגה בתיכון בגיריונית. מגושם, טכנופוב וגרוע בניווט.
 יוחאי אהרונסון (אבי גרייניק) – השרת בתיכון ולמד בו כנער ביחד עם אבא של נטע ואמא של ניצן. משמש גם כשרת של העולם הרזרבי. נוהג להסתובב עם תפוז.
 אדי (אלעד רביב; עונות 1–2, אורח בעונה 3) – שומר בית הספר. ורד פיטרה אותו בסוף העונה השנייה בעקבות שיתוף הפעולה שלו עם קוליש.
הספרנית (אסתי ניסים; אורחת בעונה 1) – ספרנית בית הספר. ספרנית קשוחה שלא מחבבת ילדים.
שגיב (טום באום; אורח בעונה 1) – המורה לתיאטרון. מזל מאזניים. רגיש מאוד ואוהב את הדיבור השייקספירי של שיא-גל.
יורי נובין (דניאל קורן; אורח בעונה 2) – המורה לסוציולוגיה, החליף את יוני בטיול טרום שנה.
 ניסים – המורה לביולוגיה. בעל פוביה מפרפרים.
 סגן לייבוביץ' (מוזכר) – המנהל הראשון של תיכון בן-גוריון (שהיום הוא בגיריונית).

 דמויות מהגיהנום 
לוציפר "חזי" גופרית (מאור כהן) – השטן מהגיהנום, רוחני ודוגל בטבעונות. חותם עסקה עם יוני כדי שיעביר את בנו בגרויות. אח של פולי.
פולי גופרית (גלעד כהנא, דניאל קורן (עונה 1), סוזנה פפיאן (עונה 3)) – אחיו של חזי ודודו של בנץ. עבד במחלקת סרטונים אבודים בגיהנום, מתכנן להפוך להיות הקונציונר. מנסה לקחת את תפקידו של חזי. בעונה הראשונה נעזר בליבי מפלצת לבה כדי לעבוד על בנץ, בעונה השנייה נעזר בגרי מנהל בית ספר גולדה אשר חתם איתו עסקה בכדי להפיל את חזי ולתפוס את תפקידו. בעונה השלישית לבש את דמותה של גילי רותפוף, סגנית המנהל של גרי שמונתה על ידי העירייה, אידאולוגית, נוירוטית, דומה ליוני באופי ובתחומי העניין, כדי להשיג את שלושת המפתחות ולהפוך לקונציונר. בסוף עונה 3 הוא נתקע במרכז המיחזור של היקום ומתמחזר לתקליט אלבום רגאיי.
יוני הרשע (דניאל קורן; אורח בעונות 1 ו-3) – כפיל רשע ופרוע של יוני שבנץ יצר. בסוף פרק 4 של עונה 1, "יוני הרשע", הוא נשלח למרכז המיחזור של היקום, ובעונה 3 בנץ ונטע פוגשים אותו שם, ובסוף העונה הוא ממוחזר והופך לפלפל חריף.
גוליית (אמיר זרד; אורח בעונה 1) – דמות מקראית אותה זימן בנץ מהגיהנום.
המן (תומר שרון; אורח בעונה 1) – בעל מאפייה בגיהנום. האוזניים שלו רגישות לרעש.
ליבי מפלצת לבה (עדי ביטי; אורחת בעונות 1 ו-3) – החברה לשעבר של בנץ, מפלצת לבה.
יוסיף סטלין (בן ציון טטרו; אורח בעונה 1) – לשעבר השליט של ברית המועצות. מנהל חברת מזגנים בגיהנום.
מלאך המוות דותן (מיכאל סוויסה; אורח בעונות 2 ו-3) – מלאך מוות נחמד, עוזר ליוני וארמונד לגרום לעולם להיות שמח יותר.
מלאך המוות דותן 2 (ג'ימבו ג'יי; אורח בעונה 3) - החליף את דותן כשנשפט על קטיפת בובת גרב.
פרידריך ניטשה (מתן בלומנבלט; אורח בעונה 2) – פילוסוף גרמני, מאבות האקזיסטנציאליזם, והפוסטמודרניזם. עובד בבאולינג בגלל חיבתו לחזרה המתמדת.
אלדד אקספרס (ארז עובד; אורח בעונה 3) – אלדד הוא האחראי בגיהנום לתוצאות לא ברורות בבחירות ומשדרים משעממים לאורך הלילה. מוכר טוטו ושרשראות מקוללות בגיהונדייקה.
צ'יטה (אורח בעונות 1 ו-3) – חבר של בנץ מהגיהנום.
האויגווינים – מנהלי מחלקת אבדות בגיהנום (נקראת גם "איבוד") ואחראים לאבדות השונות בחיי היום יום (מגרביים בכביסה ועד יבשת אטלנטיס). ברגע שמגיעים לאיבוד אסור לגעת בדבר מלבד מה שבאת לקחת וגם אז להשאיר משהו תמורתו, אחרת עלולים להתקע באיבוד לנצח.

 דמויות מגן עדן 
ארמונד (חן רוטמן; עונות 3–2, אורח בעונה 1) – עורך דין מגן עדן. מלאך כרוב מתבגר שמת בגלל פטרייה רעילה. בעונה השנייה מתמנה לתפקיד האחראי על הכוחות של בנץ ועובר לגור איתו ועם יוני. מאוהב בסירי. מגושם מאוד ובעל קול דק למדי.
סירי (גלית חוגי; עונות 3–2, אורחת בעונה 1) – מלאכית עורכת דין מגן עדן. השתתפה במשפט של חזי בתור עורכת הדין נגדו בבית המשפט של גן העדן. בעונה השנייה מנהיגה רפורמה להגבלת שימוש בכוחות על על גבי כדור הארץ. נמצאת לסירוגין במערכת יחסים עם ארמונד. אלרגית לחמצן.
מאיר קטן (דב נבון; עונות 3–2, אורח בעונה 1) – מנהל בית הספר הקודם. נהרג על ידי חזי בפרזנטציה של העסקה עם יוני ולכן חי כרוח רפאים בלימבו, ובהמשך הגיע לגן עדן. בעונה השלישית נשלח לכדור הארץ מטעם סירי כדי לשרטט מפה של נס ציונה לקראת השמדה. בסוף העונה הופך לנציב מלח כעונש על כך שגילי שמעה את התכנית שלהם.
בת קול (גורי אלפי; אורח בעונה 1) – מלאך שופט וחבר עבר של חזי. שפט את חזי בבית המשפט של גן עדן. נציג גן עדן לאירוויזיון 2021.
דוד בן ישי (דור טאוב; אורח בעונה 1) – דמות מקראית אותה בנץ זימן מגן עדן.
גובי המלאך (יפתח מזרחי; אורח בעונה 1) – המלאך של יוני מגן עדן. באופן אירוני מייעץ ליוני עצות גרועות ביחס לעצות של חזי.
זיקו (דודי כהן, גלעד כהנא, דן מסר; אורח בעונה 3) – שומר על הדירה של דארמה ציפר, חזי הפך אותו לאבוקדו כשחשב שהוא פולי.

 משפחת לרר 
ראובן לרר (אבי דנגור; אורח בעונה 3) – ראשון הדבוראים בארץ ישראל (על אף שעבד רק יום אחד בגלל אלרגיה) וממייסדי נס ציונה.
פייגה לרר (הילה גולדנברג; אורחת בעונה 3) – אשתו של ראובן ואמה של פרל.
פרל לרר (נועה אסטנג'לוב) – בתם של פייגה וראובן. מאוהבת בברל. קיבלה מחזי קמע מיוחד שהוא המפתח בין גן עדן וכדור הארץ. סבתא של דארמה ציפר, ואמא של סבתא רבתא של ניצן. שאלה מבתיה מקוב ספר מהספרייה של רחובות, ושכחה להחזיר, כך שהחוב על משפחתה של יולי.
ברל ציפר (אורי ורד) – בן זוגה של פרל לרר, סבה של דארמה ציפר וסבא רבא של בנץ, ואבא של סבתא רבתא של ניצן.

 חיות וחפצים 
הנרייטה (עונה 1. מוזכרת בעונות 2–3) – החתולה של יוני. קרויה על שם הנרייטה סאלד.
עורב – העורב של בנץ, שמעביר באמצעותו משלוחים שונים.
ירמי האוגרונאוט – אוגר שנספה בתאונת חללית שנוצרה על ידי מגמת ספרות בתחילת הסדרה. הציפור הלאומית של נס ציונה. בעונה 3 מציינים שיר שכתוב עליו: "הבלדה על ירמי האוגר". מגרש הכדורסל בתיכון בגיריונית קרוי על שמו.
חולד – גר בחצר של ניצן. ניצן מזכירה אותו במהלך העונה הראשונה.
נמרוד 9000 (דיבוב – דן מסר; אורח בעונה 2) – תוכנת בינה מלאכותית שאלכס יצר.
פיוטר (עונות 2–3) – סוס טרויאני מעץ של ארמונד, בתוכו יש מצלמה ומיקרופון. נשלח מהמחלקה לכוחות על וחיות כיס במשטרה כדי לרגל אחרי יוני ובנץ.
אביתר (אורח בעונה 3) – תפוז מדבר מכדור הארץ הרזרבי.
זבוב הפירות (אורי ורד) – יצור מכדור הארץ הרזרבי המסוגל לשנות צורה.
גרשון (עונה 3) – כדורעף עם ציור של יד שכלוא בכלא של הגיהנום על כך שהוא התחזה לבן אדם. התייחסות לסרט להתחיל מחדש.
הקמע (עונה 3) – חושל בגן עדן, הוענק על ידי חזי השטן למשפחת לרר בשנת 1884 והועבר בירושה לניצן. המפתח המקשר בין גן עדן לכדור הארץ. מופעל כאשר הוא חש סכנה לצאצא ממשפחת לרר שעונד אותו.

 דמויות נוספות 
 דארמה ציפר (איגי וקסמן; עונה 3) – אמא של בנץ, אשתו לשעבר של חזי וגיסתו של פולי. צאצאית של ראובן לרר, פרל לרר וברל ציפר. קרויה על שם הדר תדמור שהייתה תסריטאית בסדרה. חזי מחק לה את הזיכרון ובשל כך אינה זוכרת את חזי ובנץ. קרובת משפחה רחוקה של ניצן.
 שלום (שלומק'ה) רומנו (יניב פולישוק; עונה 3) – ראש העיר המכהן, מתמודד מול ורד בבחירות לראשות העיר ומפסיד.
 דוד מרידור (דרור ויידמן) – גזבר עיריית נס ציונה. מגלם את קמע נס ציונה, "שוקי הדבור". מופיע בפרקים מעטים בעונות 1–3.
 איתי הרמן (בתפקיד עצמו; אורח בעונה 1) – הצ'ייסר.
 אבנר גולן (רון ריכטר; אורח בעונה 1) – אביה של ניצן. למד בעבר בבית הספר יחד עם יוחאי ואמה של נטע.
 אמא של נטע (נתי קלוגר; אורחת בעונה 1) – אמה של נטע. למדה בעבר בבית הספר יחד עם יוחאי ואבנר גולן, אבא של ניצן.
גלית דהן (קול בלבד; מופיעה בעונה 1, מוזכרת בעונות 1–3) – אמה של יולי. השרה לביטחון הפנים שאינה נוכחת בחייה של יולי. ורד מנסה להתחבב עליה, ועקב כך נותנת ליולי יחס מועדף.
 ג'ון השלד – שלד ממגמת ביולוגיה שמשוטט בבית הספר ואפילו הופיע בחדשות מספר פעמים והוציא ליין כובעים.
 ג'ין השלדה – שלד, מופיעה בעונה 3 במהדורת חדשות.
אסף ליברמן (בתפקיד עצמו) – מגיש חדשות בכאן 11.
דוידי משרוקית (דן מסר) (אורח בעונות 1–3) – תמהוני שאוהב לשרוק במשרוקית.
נועה קירל (בתפקיד עצמה; אורחת בעונה 2) – זמרת, בת דודתה של אלה-בל.
 ערן בירן (בר ברימר; אורח בעונה 2) – האקס החתיך של ניצן.
יניב (גיא מזיג; אורח עונה 2) – ממציא משחק הקלפים "יניב". נינוח ורגוע.
רז (טס השילוני; עונה 3) – החברה החדשה של נטע מהאוניברסיטה.
סבתא של אלכס (אורחת בעונה 1) – יוטיוברית שעושה ביקורות על חטיפי כלבים.
דוד דביר (בתפקיד עצמו) – שופט בתחרות ריקודים, שבטעות הגיע לשפוט ב"נס ציונה גוט טאלנט".
מוריס גלידה - הוא היה בעל הגלידרייה בעונה 3 ואז מכר אותה למישהו עם מבטא אירופאי שהפך אותה לשטרוופאליה. לאחר פרישתו מניהול הגלידרייה הוא הגשים את חלומו לתצפת על לווייתנים. בנוסף הוא נבלע על ידי לוויתן ושרד.

 פרקים 
עונה ראשונה
 מספר הפרק(בסדרה) מספר הפרק(בעונה) שם הפרק תאריך שידור בישראל 11העסקה28 בנובמבר 202122אחיין מהגיהנום29 בנובמבר 202133מסיבת יולי30 בנובמבר 202144יוני הרשע1 בדצמבר 202155גוליית5 בדצמבר 202166הצביעו יוני6 בדצמבר 202177החשיפה של יולי7 בדצמבר 202188המלחמה הקרה8 בדצמבר 202199יום הורים12 בדצמבר 20211010בוקר כישרונות13 בדצמבר 20211111מוקדמות המורימפיאדה14 בדצמבר 20211212מזל טוב נטע15 בדצמבר 20211313פורים סוף סיפור19 בדצמבר 20211414הצד האפל של יוני20 בדצמבר 20211515על בגרויות ונקניקים21 בדצמבר 20211616זו לא שבת בלי ג'חנון22 בדצמבר 20211717בנציאו ויוליה26 בדצמבר 20211818תפוח הידע27 בדצמבר 20211919המשפט – חלק א'28 בדצמבר 20212020המשפט – חלק ב'29 בדצמבר 2021 -21מאחורי הקלעים30 בדצמבר 2021

עונה שנייה
 מספר הפרק(בסדרה) מספר הפרק(בעונה) שם הפרק תאריך שידור בישראל 211כיתה י"א30 באפריל 2023222שעת שלד1 במאי 2023233יום כדור הארץ2 במאי 2023244הריוני3 במאי 2023255הקבוצה של ליטל7 במאי 2023266תיבת תומי8 במאי 2023277אני רואה מנהלים9 במאי 2023288יולי קיסר10 במאי 2023299נמרוד 9,00014 במאי 20233010בחזרה לבגרויות – חלק א'15 במאי 20233111בחזרה לבגרויות – חלק ב'16 במאי 20233212וי הזהב של יולי17 במאי 20233313השטן יוני21 במאי 20233414בנץ-מצווה22 במאי 20233515אוניברסיטת בגיריונית23 במאי 20233616יניב לנצח24 במאי 20233717מסיבת פריג'מות28 במאי 20233818תחקור ליל שבועות29 במאי 20233919המחליפה של נטע30 במאי 20234020בנציפר השד31 במאי 2023

עונה שלישית
 מספר הפרק(בסדרה) מספר הפרק(בעונה) שם הפרק תאריך שידור בישראל 411שד או אדם4 במאי 2025422הוועדה למינוי מנהלים5 במאי 2025433פאן יונתן6 במאי 2025444בנץ ההתבגרות7 במאי 2025455האויגוינים11 במאי 2025466חצי טרפז שמח12 במאי 2025477עבודת שורשים13 במאי 2025488לאבה לאב14 במאי 2025499זבוב הפירות18 במאי 20255010המהפכה הבגיריונית19 במאי 20255111יום העצמאות של נס ציונה20 במאי 20255212המתכון של אולף21 במאי 20255313המנטור של ליטל25 במאי 20255414188426 במאי 20255515לשחרר את יולי27 במאי 20255616נס ציונה בוחרת28 במאי 20255717ארמונד ליל קיץ3 ביוני 20255818אבוקדו קטנה ומטריפה4 ביוני 20255919החתונה8 ביוני 20256020הפוליוורס9 ביוני 2025

 האולפן שלי בנץ 
תוכנית האירוח "האולפן שלי בנץ" שודרה במהלך העונה הראשונה והשנייה בצמוד לשידור הסדרה.

תוכנית האירוח שודרה בהנחיית שרון טייכר (שמשחק בסדרה את הדמות "גרי גדרון"), ובה שחקני הסדרה התארחו באולפן, התראיינו וניתחו את הפרקים. סדרה זאת משודרת תמיד אחרי הפרק של "האחיין שלי בנץ" בפרק התואם. סדר זה נשמר גם בשידורים החוזרים. בכל סוף עונה (פרק 20) נערך פרק חגיגי בהשתתפות מרבית חברי קאסט השחקנים.

 עונה 1 
מספר הפרקאורחיםתאריך שידור מקורי 1מאור כהן ודניאל קורן28 בנובמבר 20212גיתית פישר ואושרית סרוסי29 בנובמבר 20213נועה אסטנג'לוב, אמה אלפי ונועה כהן30 בנובמבר 20214אורי ורד ודניאל קורן1 בדצמבר 20215ראם קופלוביץ' ועידן מרין5 בדצמבר 20216עומר עציון ודניאל קורן6 בדצמבר 20217יהודה בוחבוט, אורי ורד ואמה אלפי7 בדצמבר 20218נועה אסטנג'לוב ואמה אלפי8 בדצמבר 20219גיתית פישר ואבי גרייניק12 בדצמבר 202110נועה כהן ואורי ורד13 בדצמבר 202111נועה אסטנג'לוב, יהודה בוחבוט, דניאל קורן ועומר עציון14 בדצמבר 202112אמה אלפי, אליסה ז'אנו וטל פרלמן15 בדצמבר 202113מאור כהן ותומר שרון19 בדצמבר 202114אורי ורד, גיתית פישר ועידן מרין20 בדצמבר 202115נועה אסטנג'לוב וראם קופלוביץ'21 בדצמבר 202116מאור כהן, אושרית סרוסי, דניאל קורן ועומר עציון22 בדצמבר 202117טום באום וליה נגה26 בדצמבר 202118אורי ורד ויהודה בוחבוט27 בדצמבר 202119עדי ביטי וגלעד כהנא28 בדצמבר 202120כולם – פרק סיום29 בדצמבר 2021

 עונה 2 
מספר הפרקאורחיםתאריך שידור מקורי 1דניאל קורן ואורי ורד30 באפריל 20232ראם קופלוביץ' ועידן מרין1 במאי 20233אורי ורד ונועה אסטנג'לוב2 במאי 20234אמה אלפי ושירה יוסף3 במאי 20235ראם קופלוביץ' ויהודה בוחבוט7 במאי 20236אבי גרייניק ודניאל קורן8 במאי 20237חן רוטמן ואורי ורד9 במאי 20238אברהם אהרונסון ונועה כהן10 במאי 20239עומר עציון ונועה אסטנג'לוב14 במאי 202310יהודה בוחבוט ואמה אלפי15 במאי 202311דניאל קורן, נועה כהן ואורי ורד16 במאי 202312טל פרלמן, אליס ז'אנו ואמה אלפי17 במאי 202313מאור כהן ומיכאל סוויסה21 במאי 202314נועה אסטנג'לוב ובר ברימר22 במאי 202315דניאל קורן ואיתי זבולון23 במאי 202316אושרית סרוסי וחן רוטמן24 במאי 202317אורי ורד, דניאל קורן, נועה כהן ונועה אסטנג'לוב28 במאי 202318גיתית פישר ועומר עציון29 במאי 202319איתי זבולון ויניב לוי30 במאי 202320כולם – טקס פרסי הטייכרז31 במאי 2023

 האולפן שלי בנץ לייב 
לאחר שתוכנית "האולפן" נעדרה במהלך העונה השלישית, נערך אירוע לייב מצולם על הבמה, שחולק ל-4 פרקים. באירוע הזה, אף על פי שלא השתתף כאורח, נכח גם יניב לוי בתור דמותו מהסדרה "קוליש" לצד המנחה שרון טייכר.
מספר הפרקאורחיםתאריך שידור מקורי 1אמה אלפי ונועה אסטנג'לוב24 בנובמבר 20252חן רוטמן ועומר עציון25 בנובמבר 20253דרור ויידמן ודן מסר26 בנובמבר 20254ראם קופלוביץ' ואורי ורד27 בנובמבר 2025

 הפודקאסט שלי בנץ – בגרות או למות 
את העונה השלישית של הסדרה ליווה הסכת בשם "הפודקאסט שלי בנץ – בגרות או למות", בהנחייתם של אושרית סרוסי ("שיא-גל מדמון"), עומר עציון ("תומי חזות") וחן רוטמן ("ארמונד"), אשר שודר בימי שני וחמישי. ההסכת החליף את תוכנית האירוח "האולפן שלי בנץ", ובשונה מ"האולפן שלי בנץ" השחקנים משוחחים בתור הדמויות שלהם בסדרה.

כמו בסדרה "האולפן שלי בנץ", בכל פרק הצטרפו אורחים מיוחדים.

 רשימת הפרקים 
מספר הפרקשם הפרקאורחיםתאריך שידור מקורי  -הסכת נוסף מבית הסכתיונית1 במאי 20251חברים זה לנצח אהבה זה לתמידבנץ (אורי ורד)5 במאי 20252אינגליש זה קל עם שיא-גל שיא-גל (אושרת סרוסי)8 במאי 20253ספוגים בזמןניצן (נועה אסטנג'לוב)12 במאי 20254גרי ונקניקים בראי ההיסטוריהגרי (שרון טייכר)15 במאי 20255כשתומי פגש את פיוטרפיוטר19 במאי 20256דוכן שיערות הסבתא של קין והבלפולי (בתור גילי) סוזנה פפיאן22 במאי 20257נס ציונה בוחרת – מהדורה מוקדמתאולף (ראם קופלוביץ')26 במאי 20258על תפוזים ופינותיוחאי (אבי גרייניק)29 במאי 20259באוטו של קולישקוליש (יניב לוי)5 ביוני 202510הליטקאסט הראשון בעולםליטל (יהודה בוחבוט)9 ביוני 2025

 ביקורות 
הביקורות לסדרה היו חיוביות. ניר וולף מ"ישראל היום" כתב כי "האחיין" אמנם לא המציאה את הגלגל. גם היא בנויה על בסיס שבלונה רגילה של סדרות נעורים, ועדיין היא נעימה ושנונה, משוחקת ומבוימת טוב יותר ממרבית סדרות הז'אנר (וגם מחלק נכבד מהסדרות למבוגרים)".

נדב מנוחין מוואלה! כתב על הסדרה כי "האחיין שלי בנץ" היא כל מה שאפשר לבקש מסדרה קומית: פרועה, אינטליגנטית ואפילו חתרנית לפרקים, שתצחיק גם מבוגרים. בפרקים קצרים, כיפיים ברוחם ומטופשים במידה, גיבוריה מדברים לנוער בגובה העיניים ומפרקים את המערכת החברתית של התיכון דרך העיניים של האאוטסיידרים".

כליל חיון ממעריב חלק שבחים לסדרה וכתב כי "בניגוד לסיטקומים שממש מתעקשים במכוון לקפוא על שמריהם (היוש קופה ראשית), "בנץ" מחפשת כל הזמן כיצד להתפתח ולהשתנות, וזה מבורך... הסדרה נטועה קודם כל בבסיס רחב של אהבת אדם והמון המון לב".

 פרסים ומועמדויות 
שנהפרסקטגוריהמועמדותתוצאה2022פרסי נבחרי השנה של פרוגיהסדרה הקומית של השנההאחיין שלי בנץשחקן ראשי בסדרת נוערדניאל קורןשחקנית ראשית בסדרת נוערנועה כהןשחקן אהוב בסדרת נועריהודה בוחבוטאמיר זרדשחקנית אהובה בסדרת נוערנועה אסטנג'לובאמה אלפיגיתית פישרפריצת השנה במשחקאורי ורדאליס ז'אנופרסי הטלוויזיה לילדים ולנוערסדרה קומיתהאחיין שלי בנץ – עונה 1השחקן הטוב ביותר בסדרה קומיתאבי גרייניקאורי ורדעומר עציוןהשחקנית הטובה ביותר בסדרה קומיתגיתית פישרנועה אסטנג'לובהבימוי הטוב ביותר בסדרה קומיתדן מסרהתסריט הטוב ביותר בסדרה קומיתדרור ויידמן, ברק כהן, מתן בלומנבלט, מאיה סובול, איל אפטר, לילך ברנע לשם, הדר תדמורעריכת התמונה הטובה ביותרניר כהן, דניאל דור, נוהר חסין, אורי בירגרהצילום הטוב ביותררועי גלוסקאהניהול האמנותי הטוב ביותרנריה בן אריהליהוק הטוב ביותרענבר דודהאיפור הטוב ביותרמאיה לוי שמאיעיצוב הפסקול הטוב ביותרקובי ניסיםעיצוב התלבושות הטוב ביותריפעת כנפי2023פרסי האקדמיה לטלוויזיהסדרת הדרמה הקומית הטובה ביותר לילדים ונוערהאחיין שלי בנץ - עונה 2

 ראו גם 
 המלאך השומר שלי
 כאן חינוכית

 קישורים חיצוניים 


האחיין שלי בנץ 😈 | מאחורי הקלעים - פרק 21, ביוטיוב.
 ביאורים 

 הערות שוליים 

קטגוריה:קומדיות נעורים ישראליות
קטגוריה:כאן חינוכית: תוכניות וסדרות
קטגוריה:כאן 11: תוכניות וסדרות
קטגוריה:סדרות טלוויזיה ישראליות שעלו לשידור בשנת 2021
קטגוריה:זוכי תחרות פרסי הטלוויזיה לילדים ולנוער: תוכניות וסדרות
קטגוריה:גיהנום בתרבות הפופולרית